CELEX: 32015D0202
Language: sk
Date: 2015-02-09 00:00:00
Title: Rozhodnutie Rady (SZBP) 2015/202 z  9. februára 2015 , ktorým sa mení rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny

10.2.2015   
               
               
                  SK
               
               
                  Úradný vestník Európskej únie
               
               
                  L 33/37
               
            
         ROZHODNUTIE RADY (SZBP) 2015/202
         z 9. februára 2015,
         ktorým sa mení rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         keďže:
         
                     (1)
                  
                  
                     Rada 29. októbra 2010 prijala rozhodnutie 2010/656/SZBP (1).
                  
               
                     (2)
                  
                  
                     Mala by sa stanoviť výnimka zo zákazu predaja, dodávky, prevodu alebo vývozu vybavenia, ktoré by sa mohlo použiť na vnútornú represiu, aby sa umožnil predaj, dodávky, prevod alebo vývoz určitých položiek určených výhradne na civilné použitie na projekty baníctva alebo infraštruktúry.
                  
               
                     (3)
                  
                  
                     Na vykonanie uvedeného opatrenia je potrebná ďalšia činnosť Únie,
                  
               PRIJALA TOTO ROZHODNUTIE:
         
            Článok 1
            V rozhodnutí 2010/656/SZBP sa vkladá tento článok:
            
               
                  „Článok 1a
                  Článok 1 sa nevzťahuje na predaj, dodávky, prevod alebo vývoz určitého vybavenia, ktoré by sa mohlo použiť na vnútornú represiu, ak je toto vybavenie určené výhradne na civilné použitie na projekty baníctva alebo infraštruktúry, a ak to v jednotlivých prípadoch povolia príslušné orgány vyvážajúceho členského štátu.“
               
            
         
         
            Článok 2
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            V Bruseli 9. februára 2015
            
               
                  Za Radu
               
               
                  predsedníčka
               
               F. MOGHERINI
            
         
         
            (1)  Rozhodnutie Rady 2010/656/SZBP z 29. októbra 2010, ktorým sa obnovujú obmedzujúce opatrenia voči Pobrežiu Slonoviny (Ú. v. EÚ L 285, 30.10.2010, s. 28).